เรื่องร้องเรียน (ถนน,สัตว์จรจัด) วันที่ 2023-01-18 09:56:33 — แขวงดอนเมือง เขตดอนเมือง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002258

ขอความช่วยเหลือจัดสรรเจ้าหน้าที่นำแมวจรจัดออกจากพื้นที่ บริเวณหมู่บ้านเจริญสุข 1 ซอยวัดเวฬุวนาราม 21 ถนนสรงประภา  เขตดอนเมือง  จุดสังเกต โรงเรียนวัดไผ่เขียว และวัดไผ่เขียว อยู่ห่างจากหมู่บ้านฯ ระยะทางประมาณ 200 เมตร เนื่องจากบริเวณพื้นที่ดังกล่าวมีแมวจรจัดอยู่ภายในหมู่บ้านจำนวนประมาณ 3-4 ตัว ซึ่งแมวจรจัดมักจะเดินไปทั่วบริเวณ สร้างความเดือดร้อนรำคาญให้แก่ประชาชนที่อาศัยอยู่ภายในหมู่บ้านจำนวน 70 หลังคาเรือน อาทิ ข่วนยานพาหนะเกิดความเสียหาย , ขับถ่ายมูลและปัสสาวะ ส่งกลิ่นเหม็น ส่งเสียงร้องช่วงกลางคืนทำให้นอนไม่หลับ อีกทั้งไม่ทราบว่าเป็นแมวเลี้ยงหรือแมวจรจัด ผู้ร้องจึงมีความกังวลว่าจะติดเชื้อโรค โดยผู้ร้องประสบปัญหามาตั้งแต่ช่วงเดือนพฤศจิกายน 2565 จนถึงปัจจุบัน (วันที่ 18 มกราคม 2566) ยังประสบปัญหาเช่นเดิม ซึ่งเบื้องต้นยังไม่เคยแจ้งเรื่องไปยังหน่วยงานใด จึงประสงค์ให้จัดสรรเจ้าหน้าที่ลงพื้นที่ นำตัวแมวจรจัดออกจากพื้นที่โดยเร็ว เพื่อลดปัญหาความเดือดร้อนให้แก่ประชาชนภายในหมู่บ้าน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata